Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 17983

2. Megjegyzés: Futópálya felület állapot érzékelők használhatók a futópálya tényleges és várható állapotának érzékelésére és folyamatos megjelenítésére. Az érzékelő tájékoztatást, valamint előrejelzést nyújthat olyan futópálya felületi körülményekről, mint például a nedvesség jelenléte, vagy a jégképződés. 2.9.9 Ajánlás — Amikor a futópálya hóval, latyakkal vagy jéggel borított és nem volt lehetséges a csapadék szennyeződés teljes eltávolítása, mérjék fel a futópálya állapotát és jelentsék a mért súrlódási együttható értéket. Megjegyzés: A hóval és jéggel borított burkolt felületek súrlódási jellemzőinek meghatározására és jelentésére vonatkozó tájékoztatás az A. Melléklet 6. szakaszában található. 2.9.10 Ajánlás — A hóval, latyakkal, vagy jéggel borított burkolt felületek súrlódásmérő berendezéssel történő mérésének adatai megfelelően egyezzenek legalább egy másik ilyen berendezés mért adataival. Megjegyzés: A légijármű gumiabroncs ténylegesen tapasztalt súrlódásának megfelelő futópálya felületi súrlódás mérés elsődleges célja a tapasztalati eredmény olyan módon történő meghatározása, amelynél közvetlen összefüggés van a súrlódás mérő berendezés és a légijármű fékezési teljesítménye között. 2.9.11 Ajánlás — Ha a futópályán száraz hó, nedves hó, vagy latyak van, a futópálya minden egyes harmadában mérhető átlagos mélységet körülbelül a következő pontossággal határozzák meg: száraz hó — 2 cm; nedves hó — 1 cm; latyak — 0.3 cm. 2.10 A mozgásképtelen légijármű eltávolítása Megjegyzés: A mozgásképtelen légijármű eltávolítását végző szolgálatokra vonatkozó tájékoztatás a 9.3 pontban található. 2.10.1 Ajánlás — A mozgásképtelen légijármű mozgási területről, vagy annak közeléből történő eltávolítását koordináló repülőtéri iroda telefon és telex számait kérésre adják meg a légijárművek üzemeltetői részére. 2.10.2 Ajánlás — A mozgásképtelen légijármű mozgási területről, vagy annak közeléből történő eltávolításának lehetőségét illetve az erre történő felkészültséget megfelelő formában tegyék közzé. Megjegyzés: A mozgásképtelen légijármű eltávolításának lehetőségét azon legnagyobb légijármű típus megjelölésével tegyék közzé, amelynek eltávolítására a repülőtér alkalmas felszereléssel rendelkezik. 2007/70/II. szám 2.11 Tűzoltó és mentő szolgálatok Megjegyzés: A tűzoltó és mentő szolgálatokra vonatkozó tájékoztatás a 9.2 pontban található. 2.11.1 Tegyenek közzé megfelelő tájékoztatást a repülőtéren a légijárművek védelmére biztosított tűzoltó és mentő szolgálatok szintjéről. 2.11.2 Ajánlás — A repülőtéren általában rendelkezésre álló védelem szintjét a 9.2 pontban ismertetettek alapján, a repülőtéren rendszerint rendelkezésre álló tűzoltó anyagok típusa, valamint mennyisége figyelembevételével tűzoltó és mentő szolgálati kategóriában fejezzék ki. 2.11.3 A repülőtéren általában rendelkezésre álló tűzoltó és mentő szolgálatok védelmi szintjének jelentős változásairól tájékoztassák az illetékes légiforgalmi szolgálati és légiforgalmi tájékoztató egységeket, hogy azok tájékoztatni tudják az érkező és induló légijárműveket. Amikor a változás hatályát veszti, erről a fenti egységek számára hasonló módon adjanak tájékoztatást. Megjegyzés: A védelmi szint jelentős változásának tekinthető repülőtéren általában rendelkezésre álló tűzoltó és mentő szolgálatok kategóriájának változása, amely a rendelkezésre álló tűzoltó anyagok, ezek felhasználására szolgáló berendezések és felszerelések mennyiségének, vagy a feladatokat végző személyek számának módosulása miatt következik be. 2.11.4 Ajánlás — A jelentős változást a repülőtéren rendelkezésre álló új tűzoltó és mentő szolgálati kategóriában fejezzék ki. 2.12 Látás utáni megközelítési siklópálya jelző rendszerek A látás utáni megközelítési siklópálya jelző rendszerekre vonatkozóan a következő tájékoztatásokat tegyék közzé:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes